 Madaxweyne Biixi waxa kale oo uu ka hadlay aragtida uu Madaxweynaha Soomaaliya ka qabo Somaliland, Madaxweynahoogu wuxuu yidhi kolba Ninkii Soomaaliya neceb ayaa cadowgeeda u taga oo hub ka qaata oo yidhaa Somaliland ha godo, markaa aad baan ula yaabay caqli gaabnidiisa oo waxa uu ka fikirayaa waddadii hore ee Siyaad Barre ka fikirayey 1988kii oo aheyd markii dimuqraadiyad laga waayay ee jabhadihii qoriga qaateen ee ahaa Saylac ilaa Kismaayo, taasoo uu kaga jawaabay intuu u tegay Mingistigii Itoobiya oo ayuu ku yidhi Jabhadaha waa laygu soo dirayaa ee iga qabo waxaad doonto waan kuu soo saxeexayaaye, balse Siyaad iyo Mingiste oo Addis-abbaba ku wada caweynaya ayey SNM soo gashay oo qabsatay dalkeedii, caqli laawe wixii dhacay haddii aanad ogtahay maad tidhaahdeen Soomaali ayaan dib u mideynayaa ee Soomaali Diinta, Afka, Dhaqanka, Ganacsiga iyo wax wada qabsiga ayey ka mideysan tahay, laakiin talada iyo maamulka ayey ku kala duwan tahay oo caalamku waa caynkaa, markaa Somaliland shir aynaan ku kala baxayn oo aynaan ku kala garnaqsanayn oo wixii na gaadhay aynaan kaga wada hadlayn oo aan mag-dhawgeedii laga bixinayn mooyee ee isugu iman mayno mid kale, markaa waxaynu wada hadli doonaa marka aad mideyso Xamar iyo Gobollada Soomaaliya, waayo Xamar ayaad garaacaysaa oo aad dadka ku laynaysaa iyadoo Ajanabi ku ilaaliyo. 